Diari Oficial de la Generalitat Valenciana


Sumari del DOGV 5854, del 22-09-2008 (2008/10061)

ORDRE de 18 de juliol de 2008, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic realitzats en els Centres Nacionals de Formació del SERVEF de Paterna i Alacant i es determina la competència per a resoldre les dites ajudes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5854

Data del DOGV
:   22-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10751


Data del document
:   18-07-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * reciclatge professional
    * inserció professional
    * suport econòmic
    * formació professional
    * ajuda pública

ORDRE de 18 de juliol de 2008, de la Conselleria d'Economia, Hisenda i Ocupació, per la qual es publica la línia pressupostària, es fixen els crèdits màxims que han de finançar les ajudes als treballadors assistents als cursos de perfeccionament tècnic realitzats en els Centres Nacionals de Formació del SERVEF de Paterna i Alacant i es determina la competència per a resoldre les dites ajudes. [2008/10185]  
En compliment d'allò que s'ha acordat en la Comissió de Coordinació i Seguiment dels convenis de col·laboració de Formació Professional Ocupacional i Centres Nacionals, prevista en l'annex al Reial Decret 2.673/1998, d'11 de desembre, es preveu la realització de diversos cursos de perfeccionament tècnic de formadors en els Centres Nacionals de Formació Professional Ocupacional de Paterna i Alacant durant l'exercici 2008.  
En el referit Pla està previst la concessió d'ajudes als alumnes assistents als cursos indicats, d'acord amb el que establix el Reial Decret 395/2007, de 23 de març, pel qual es regula el subsistema de formació professional per a l'ocupació, i en l'Ordre TAS/718/2008 de 7 de març, dictada en desplegament del dit Reial Decret.  
La present Ordre determina el procediment de concessió de les ajudes, quina autoritat serà la competent per a resoldre en l'àmbit de la nostra Comunitat les sol·licituds d'ajudes efectuades pels assistents als esmentats cursos de perfeccionament tècnic, i determinar d'acord amb la Llei d'Hisenda Pública de la Generalitat Valenciana els crèdits màxims que han de finançar les repetides ajudes.  
Per tot això, i fent ús de les facultats que em conferixen la Llei 5/1983 de 30 de desembre, del Consell, i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació.  
ORDENE  
Article primer  
A càrrec de la línia T567000, del subprograma pressupostari 322.52 «Formació Professional Ocupacional» de la Llei de Pressupostos de la Generalitat Valenciana per a l'exercici 2008, per a atendre les sol·licituds d'ajudes efectuades pels alumnes, ocupats i desocupats, assistents als cursos realitzats o previstos realitzar en el marc dels Plans de Treball 2008 per als Centres Nacionals de Formació Professional Ocupacional de la Comunitat Valenciana, Centre Nacional de Formació del SERVEF de Paterna, i Centre Nacional de Formació del SERVEF d'Alacant es destinaran:  
1. 30.000 euros per a ajudes a alumnes desocupats que assistisquen a cursos de perfeccionament tècnic previstos realitzar en el marc del referit Pla;  
2. 10.000 euros per a ajudes a alumnes ocupats que assistisquen a cursos de perfeccionament tècnic previstos realitzar en el marc del referit Pla;  
3. 3.000 euros per a ajudes a alumnes que assistisquen a cursos previstos realitzar en el marc del referit Pla com a experimentació de certificats de professionalitat i altres accions formatives.  
Article segon  
1. La concessió de les ajudes previstes en esta ordre es realitzarà de forma directa d'acord amb el que preveu el Reial Decret 357/2006, de 24 de març, amb la sol·lictud prèvia de l'alumne, segons el model normalitzat que hi ha en la pàgina web del SERVEF i a la qual s'acompanyarà el corresponent full de manteniment de tercers.  
2. El termini per a efectuar la sol·licitud de les ajudes previstes en la present Ordre serà d'un mes des de la incorporació al corresponent curs.  
3. La instrucció dels expedients correspondrà a les direccions territorials d'Ocupació del SERVEF de València i Alacant.  
4. La resolució de les dites sol·licituds, a proposta del director Territorial d'Ocupació del SERVEF, correspondrà a la Direcció General del SERVEF, o a la persona en qui delegue.  
Article tercer  
Les ajudes als treballadors assistents als cursos realitzats o previstos realitzar en el marc dels Plans de Treball 2008 per als Centres Nacionals de Formació Professional Ocupacional de la Comunitat Valenciana, Centre Nacional de Formació del SERVEF de Paterna, i Centre Nacional de Formació del SERVEF d'Alacant, i la seua quantia, seran els següents:  
a) en concepte de despeses de locomoció, sempre que es justifique la realitat del desplaçament, 0,19 euros pel nombre de quilòmetres recorreguts, més les despeses de peatge i aparcament que es justifiquen;  
b) en concepte de despeses de manutenció, 12 euros diaris;  
c) en concepte de despeses d'allotjament i manutenció, fins a un màxim de 80 euros, sempre que es pernocte en municipi diferent del lloc de treball habitual i del que constituïx la residència del treballador. En este supòsit, l'alumne tindrà dret als bitllets de transport en classe econòmica dels desplaçaments inicial i final.   
3. Les despeses d'allotjament i de manutenció es justificaran per mitjà de la factura d'hostalatge o qualsevol altre mitjà documental acreditatiu.  
DISPOSICIONS FINALS  
Primera  
La present Ordre entrarà en vigor el dia que es publique en el Diari Oficial de la Comunitat Valenciana.  
Segona  
S'autoritza la Direcció General del SERVEF perquè, mitjançant una resolució, incremente les dotacions econòmiques destinades a atendre les sol·licituds d'ajudes efectuades a l'empara de la present Ordre.  
Tercera  
Contra el present acte que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dites, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú. Tot això sense perjuí que es puga interposar qualsevol altre recurs dels previstos en la vigent legislació.  
València, 18 de juliol de 2008  
El vicepresident segon del Consell i conseller d'Economia, Hisenda i Ocupació,  
GERARDO CAMPS DEVESA